Vita:Nacionalizmus

message: A filozófia tanárom írta a cikket. Azt gondolom hogy kezdésnek jó, aztán szép lassan kialakul belőle egy összetett és áttekinthető szócikk. Kovács Ádám
Kellene valami komoly forrás. ♥♥♥: Gubb   ✍    2006. április 7., 23:24 (CEST)
(Azért is javítottam bele apróságba, hogy "észre legyen véve" a szócikk... SyP 2006. április 7., 23:40 (CEST) )
replies: text: A célod elérted. Köszönöm, hogy felhívtad a figyelmünket erre a cikkre. ♥♥♥: Gubb   ✍    2006. április 7., 23:51 (CEST)
thread_title:  A cikk forrása 

message: "A történelem viharai folytán hol pozitív, hol negatív értékítéletet kapott. Napjainkban a szó inkább negatív előítéletet vált ki az emberekből. A nacionalizmus egy formája a patriotizmus, mely a ma negatívnak ítélt tulajdonságokat nem hordozza magában, így az pozitív jelentéstartalommal bír."
Ezt nem lehet így megállapítani. A cikk is éppen azt fejtegeti, hogy egyaránt lehet pozitív és negatív ideológia. (Számomra például teljesen pozitív jelentésű fogalom.) A patriotizmust pedig sokkal ritkábban használjuk, és az inkább hazafiságot jelent. Márpedig a nemzet és a haza nem teljesen ugyanaz. --Adapa 2006. május 31., 01:05 (CEST)
replies: text: +. ♥♥♥: Gubb   ✍    2006. május 31., 06:51 (CEST)
Én ezeket a nézeteket vallom magaménak, az adatlapomon is kint van, mégis rendre lenacionalistáznak, meg csurkáznak vagy épp narancsokat dobálnak felém :) Mindazonáltal a két fogalom sok tekintetben fedi egymást. Tudom, le kéne fordítanom magyarra. Vizsgák után meg lesz. ;) --Vince 2006. június 1., 13:06 (CEST)
Nos, annyiban igaz, hogy napjainkban a nacionalizmus negatív előítéleteket vált ki az emberek egy részéből (főleg azokból, akik nincsenek tisztában a politológiai fogalmakkal - noha mentségük, hogy ezekkel sokszor a politológusok sincsenek tisztában :-))), noha én is azok közé tartozom, akikből ezen negatív előítélet hiányzik. Azt azonban én sem tudom, a patriotzimus nacionalizmus-e; például hogy a Kapponyt felnégyeltető Huntpázmán némöt lovag, aki kétségkívül patrióta volt, nacionalista volt-e egyben. Pontosan a nacionalizmus hullámzó értékelése miatt vitatható a megállapítás, hogy a patriotizmus annak egy formája-e, a pozitív nacionalzimus talán patriotizmus, de a negatív semmiképp.  ♥♥♥: Gubb   ✍    2006. június 1., 13:32 (CEST)
Szerintem a nacionalizmust lehet szó szerint nemzeti érzésnek tartani. A 20. századi borzalmak miatt nagyrészt joggal vált ki annyi negatív előítéletet az emberekből ez a szó (lásd pl. a náci szóval való rokonságát). De gondolom rögtön nem vált ki sokakból olyan rossz érzést, ha e helyett a politikai kategóriaízű szó helyett egyszerűen csak ezeket mondom: magyar vagyok, ez fontos nekem és szeretem ezt a nemzetet, és büszkén és szívesen gondolok mindazokra a magyarokra akik sokat adtak az emberiségnek, illetve mindazokra akiknek a magyar nemzet eszméje fontos volt és az életüket vagy a halálukat adták érte (pl. sok önkéntes vértanú a szabadságharcainkban). Amit ezzel a mondattal most mondtam az szerintem színtiszta nacionalizmus. A patriotizmus viszont hazafiság, a hazámat nemzethez való tartozás nélkül is szerethetem. Az viszont gond, hogyha a hazám nem igazán szeretem (pl. nagyvárosi lét). Akkor a nemzetszeretet is problémás lesz szerintem. Üdv, --Adapa 2006. június 1., 13:48 (CEST)
A vitalapodra írtam egy csak neked szóló kommentet. ♥♥♥: Gubb   ✍    2006. június 1., 14:49 (CEST)
thread_title:  Pozitív / negatív 

message: Ezt nem értem. Miért csak a nacionalizmus ilyen? És mi az, hogy "önmeghatározás"? Ha én azt állítom, hogy buddhista vagyok az is önmeghatározás, és egyben elhatárolódás másoktól, ha azt mondom, hogy fekete a hajam az is ömmeghatározás, ha azt mondom, hogy szeretem a vaníliás fagyit, az is önmeghatározás és egyben elhatárolódás azoktól, akik nem szeretik. Szerintem a fenti mondatot minden fogalomról elmodhatjuk.--Talmann 2006. szeptember 26., 16:28 (CEST)
"A nacionalista ideológia gyakran vonzódik a központosításhoz és az egyneműsítéshez (pl. az oktatás megszervezése)." ezt pedig abszolút nem értem mit jelent...--Talmann 2006. szeptember 26., 16:28 (CEST)
Javaslom mindenki üsse fel az angol szótárát otthon a "nationalism" szónál. Aztán tessék gondolkozni. A cikk ebből kifolyólag félrevezető, nem is akármennyire.
Véleményem szerint a nacionalizmus nem tévesztendő össze a patriotizmussal, előbbi negatív, utóbbi pedig pozitív fogalom.
A nacionalista saját nemzetének felsőbbrendűségét vallja, mely elfogadhatatlan, ezért ez a cikk is erősen szubjektív és véleményem szerint téves megállapításokat tartalmaz.
thread_title: A nacionalizmus mindig önmeghatározás és elhatárolódás másoktól.